Doar că aici cine explică de ce două decizii ale Tribunalului Constituțional, din 2010 și 2016, au restrâns autonomia regiunii, când subsidiaritatea e un principiu de bază în Uniune? Ce nu era bine în însorita Spanie de a trebuit să dai cu bățul prin gardurile catalanilor? Bastoanele polițiștilor au arătat unei lumi întregi, live, cine e opresorul, ocupantul, răul – și colac peste pupăză, unii din eșalonul doi al guvernării anunță că vor închide școlile catalane și vor interzice limba catalană.